Diari Oficial de la Generalitat Valenciana


Sumari del DOGV 5473, del 20-03-2007 (2007/2240)

Notificació a Ángel Miranda Mendoza de la sentència dictada en les actuacions del juí de divorci contenciós número 15/2006.
---------------------------------------------------------------------------------------------------------------------------

### Dades del document

Número de DOGV
:   5473

Data del DOGV
:   20-03-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/2240


Data del document
:   06-02-2007

Organisme emissor
:   Jutjat de Primera Instància Número 8 de València

Tipus de document
:   Edicte

Descriptors 

:   * sistema judicial

Procediment: divorci contenciós 15/2006   
Jutjat de Primera Instància número 8 de València  
Juí: divorci contenciós 15/2006  
Part demandant: Ana Moreno Arnau  
Part demandada: Ángel Miranda Mendoza  
En el juí a què es fa referència s'ha dictat la resolució el text de la qual, literalment, diu així:  
"Interlocutòria  
València, 6 de febrer de 2007  
Fets  
1. Que en data 23 de gener de 2007 es va dictar sentència dins de les actuacions número 15/2005, en la qual es decretava el divorci i es fixaven mesures definitives.  
2. La procuradora la senyora Biasoli, en representació d'Ana Moreno Arnau, va sol·licitar que es completàs l'esmentada sentència, en relació amb la fixació de pensió compensatòria.  
Raonaments jurídics  
Únic. L'article 267 de la Llei Orgànica del Poder Judicial establix que els jutges i els tribunals no podran variar les sentències i les actuacions definitives que pronuncien després de firmades, però sí aclarir algun concepte obscur, suplir qualsevol omissió o defecte que continguen, o rectificar les errades materials que patisquen. El paràgraf cinqué establix que si es tracta de sentències o actuacions que hagueren omés manifestament pronunciaments relatius a pretensions oportunament deduïdes i substanciades en el procés, el tribunal, a sol·licitud escrita de part, amb el trasllat previ d'esta sol·licitud, o fins i tot d'ofici d'acord amb el paràgraf sisé, dictarà interlocutòria per la qual resoldrà completar la resolució amb el pronunciament omés o que no pertoca completar-la, supòsit que concorre en este plet, on no es va efectuar cap pronunciament sobre la mesura definitiva quarta interessada en la pètita de la demanda, concretament la fixació de pensió compensatòria a favor de l'esposa per un import de 60 euros, pretensió que, complementant esta sentència, s'ha de desestimar ja que s'entén que la part actora no ha al·legat ni menys justificat de forma fefaent, que subsistixen els pressuposts per al manteniment de tan exigua pensió, que la van fixant les parts de comú acord en el conveni de separació aprovat l'abril de 1999 per este jutjat per idèntic import, càrrega de la prova que a esta li incumbia d'acord amb l'article 217 de la Llei d'Enjudiciament Civil, i més perquè del relat de fets de la demanda es desprén una situació de precarietat econòmica i personal del senyor Miranda en els darrers anys, i queda justificada una mínima percepció d'ingressos d'este per desocupació de 700 euros, import que evidentment no justifica el manteniment d'una pensió per desequilibri, quan es presumix que l'actora disposa de mitjans econòmics suficients per al seu manteniment, després d'al·legar l'impagament de les pensions des de l'any 1999, sense que tampoc acredite, ni tan sols mínimament, la seua capacitat econòmica actual, i això malgrat la declaració de rebel·lia del demandat, que no implica el reconeixement o assumpció de totes les peticions de la demanda, i menys de mesures econòmiques subjectes al principi dispositiu.  
Vists els articles esmentats, i els altres aplicables a este cas, sa senyoria disposa:  
Completar la sentència dictada en data 23 de gener de 2007, dins de les actuacions de juí de divorci seguides en este jutjat amb el número 15/2006, en el sentit de desestimar la fixació de pensió compensatòria favorable a l'esposa.  
Contra esta resolució no s'hi pot interposar cap recurs, sense perjuí dels recursos que procedisquen, si escau, contra la sentència o interlocutòria a qual es referisca la sol·licitud o actuació d'ofici del tribunal.  
Així ho mana i firma Juan Luis Beneyto Feliu, magistrat jutge del Jutjat de Primera Instància número 8 de València, de la qual cosa en done fe".  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat en el Diari Oficial de Comunitat Valenciana per a portar a efecte la diligència de notificació a Ángel Miranda Mendoza.  
València, 6 de febrer de 2007.- El secretari judicial: Rafael Roselló Sobrevela.